Verica Nedeljković

Verica Nedeljković (sünninimi Verica Jovanović; serbia keeles Верица Недељковић; sündinud 16. septembril 1929 Čačakis) on serbia maletaja, naiste suurmeister (1978).

Nedeljković on kuuekordne Jugoslaavia naiste malemeister (1950–1953, 1958, 1965). 

Ta on mänginud viiel naiste maailmameistrivõistluste pretendentide turniiril: 1955. aastal Moskvas (6. koht), 1959. aastal Plovdivis (2. koht), 1961. aastal Vrnjačka Banjas (4.–6. koht), 1964. aastal Suhhumis (9. koht) ja 1967. aastal Suboticas (6. koht).

Nedeljković on esinenud kahel naiste maleolümpial (1963, 1966). Ta võitis Jugoslaavia naiskonna koosseisus 1963. aastal Splitis hõbemedali. 

Ta sai FIDE-lt 1954. aastal naiste rahvusvahelise meistri ja 1978. aastal naiste suurmeistri nimetuse.

Välislingid
Verica Nedeljković FIDE andmebaasis

Jugoslaavia naismaletajad
Serbia naismaletajad
Sündinud 1929